open-index/open-wikipedia-markdown huggingface dataset:
Gabapentiini

**Gabapentiini** on gabapentinoidi, jota käytetään epilepsian, hermovaurion aiheuttamien kipujen, levottomat jalat -oireyhtymän ja vaihdevuosien kuumien aaltojen hoitoon. Sitä myydään Suomessa valmistenimellä Neurontin, Gabrion ja Gabapentin. Lääkkeestä on edelleen jalostettu pregabaliini, joista molemmista on saatavilla edullisempia geneerisiä rinnakkaislääkkeitä.

Gabapentiini oli vuonna 2024 7. myydyin reseptilääke Yhdysvalloissa.

## Haittavaikutukset
Gabapentiinin pitkäaikaiskäyttö johtaa naisilla estrogeenin erityksen heikkenemiseen.

## Aineenvaihdunta
Gabapentiini ei metaboloidu merkittävästi ihmisissä – ihmisillä metaboliitit muodostavat alle 1 % annetusta annoksesta, ja loput erittyvät muuttumattomana kanta-aineena virtsaan.

## Lähteet

## Aiheesta muualla
*Terveyskirjasto: Gabapentiini 
*PubChem: Gabapentin 
*Human Metabolome Database (HMDB): Gabapentin 
*DrugBank: Gabapentin 
*Kyoto Encyclopedia of Genes and Genomes (KEGG): Gabapentin 
*ChemBlink: Gabapentin 
* http://www.medicinenet.com/gabapentin-oral/article.htm
Kypärähokot

**Kypärähokot** (*Pauxi*) on hokkojen heimoon kuuluva kanalintusuku. Kypärähokkojen sukuun kuuluu BirdLife Suomen mukaan kolme lajia.

## Lajit
* Perunkypärähokko (*Pauxi unicornis*)
* Sirankypärähokko (*Pauxi koepckeae*)
* Venezuelankypärähokko (*Pauxi pauxi*)

## Lähteet

## Aiheesta muualla
*UniProt, Taxonomy: Pauxi
Nintendocore

**Nintendocore** (myös **nintendo rock**, **video rock** tai **nerdcore**) on musiikin tyylilaji, joka yhdistelee modernin rockin aggressiivisia tyylejä chiptune- ja videopelimusiikin kanssa. Nintendocore on kehittynyt hardcore punkista ja metallimusiikista, ja se on ottanut vaikutteita useista musiikin tyylilajeista.

Nintendocore-termin lanseerasi metalcoreyhtye Horse the Band, joka käytti sitä aluksi vitsinä.

## Yhtyeitä
* An Albatross
* Crystal Castles
* Hella
* Horse the Band
* Math the Band
* The Megas
* Minibosses
* The Octopus Project
* Rolo Tomassi
* Sky Eats Airplane

## Lähteet
Kenny MacAulay

**Kenneth "Kenny" MacAulay** (s. 29. huhtikuuta 1984 Baddeck, Nova Scotia, Kanada) on kanadalaissyntyinen kroatialainen jääkiekkoilija, pelipaikaltaan puolustaja. Hän on viimeksi edustanut EBEL-liigassa pelaavaa itävaltalaista HC Innsbruckia kaudella 2015-2016. MacAulay pelasi vielä 2016 Kroatian maajoukkueessa D1B MM-turnauksessa, vaikka ei pelannut kauden aikana missään seurajoukkueessa.

Ennen ammattilaisuraansa MacAulay pelasi yliopistokiekkoa Vermontin yliopiston joukkueessa Yhdysvalloissa.

## Lähteet
Hokot (suku)

**Hokot** (*Mitu*) on hokkojen heimoon kuuluva kanalintusuku. Hokkojen sukuun kuuluu BirdLife Suomen mukaan neljä lajia.

## Hokkoihin kuuluvia lajeja
* Alagoasinhokko (*Mitu mitu*)
* Kyhmyhokko (*Mitu tuberosum*)
* Samettihokko (*Mitu tomentosum*)
* Viidakkohokko (*Mitu salvini*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*UniProt, Taxonomy: Mitu
Kuninkaan punikit

**Kuninkaan punikit – suomalaisia Muurmannin legioonassa 1918–1919** on Seppo Rustaniuksen ohjaama sisällissodan aikoihin liittyvä dokumentti, joka käsittelee Muurmannin legioonaa. 

Elokuva esitettiin Ylen Dokumenttiprojekti-sarjassa 7.10.2013, ja ennakkoon sitä esitettiin kutsuvierasnäytöksessä 26.2.2012 Suomen Elokuvasäätiön Kino K-13:ssa ja dokumenttiklubilla 29.4.2013 Venäjän tiede- ja kulttuurikeskuksessa.

Muurmannin legioonaksi kutsuttu ryhmä muodostui Vienan Karjalaan sisällissodan lopulla paenneista punaisista, jotka Britannian armeija värväsi. Seppo Rustanius on tehnyt sisällissodan vaiheista useita dokumenttielokuvia ihmiskohtaloiden kautta. Elokuvaan sisältyy Britannian Imperial War Museumista löytynyttä uutta arkistoaineistoa Murmanskista, Arkangelista ja Britanniasta ja lisäksi aineistoa monista muista arkistoista. Ajankohta on Neuvosto-Venäjän ensi vaiheet ja Suomen valtion syntyprosessi. Legioonan nimi oli virallisesti Suomalainen Legioona.

## Lähteet

## Aiheesta muualla
*''Kuninkaan punikit'' Ylen sivulla 
*''Kuninkaan punikit'' tuotantoyhtiö Illumen sivulla
*''Kuninkaan punikit'', Savon Sanomat
Arne Gabius

**Arne Gabius**  (s. 22. maaliskuuta 1981) on saksalainen kestävyysjuoksija. Gabius saavutti hopeaa 5&nbsp;000 metrillä Helsingin EM-kilpailuissa 2012 ajalla 13.31,83. Barcelonan EM-kilpailuissa 2010 hän oli samalla matkalla 12:s ja Zürichin EM-kilpailuissa 2014 seitsemäs. Hän karsiutui 5&nbsp;000 metrin alkuerissä Berliinin MM-kilpailuissa 2009, Lontoon olympialaisissa 2012 ja Moskovan MM-kilpailuissa 2013. 10&nbsp;000&nbsp;metrillä hän oli 17:s Pekingissä 2015. Sisäradoilla hän on sijoittunut 3&nbsp;000 metrillä MM-kilpailuissa 12:nneksi Valenciassa 2008 ja kahdeksanneksi Istanbulissa 2012 sekä EM-kilpailuissa yhdeksänneksi Birminghamissa 2007.

Gabiuksen ennätys 3&nbsp;000 metrillä on 7.35,43, 5&nbsp;000 metrillä 13.12,50, 10&nbsp;000 metrillä 27.43,93 ja maratonilla 2.08.33. Maratonennätyksensä hän juoksi vuoden 2015 Frankfurtin maratonilla, jolloin rikkoi Jörg Peterin 27 vuotta vanhan Saksan ennätyksen 14 sekunnilla.

## Lähteet
*

### Viitteet
Senftenberg

**Senftenberg** on kaupunki Brandenburgin osavaltiossa, Saksassa. Se on Oberspreewald-Lausitzin piirikunnan pääkaupunki. Kaupungin asukasluku on 25&nbsp;061 (2012).

## Lähteet

## Aiheesta muualla
Mangaanisulfaatti

**Mangaanisulfaatti** (MnSO4) on mangaani- ja sulfaatti-ionien muodostama epäorgaaninen ioniyhdiste. Yhdiste on yksi tärkeimmistä mangaanin yhdisteistä ja sitä käytetään muun muassa lannoitteena, hivenainevalmisteissa ja mangaanin tai mangaaniyhdisteiden valmistuksessa.

## Ominaisuudet
Kidevedettömänä mangaanisulfaatti on huoneenlämpötilassa väritöntä ja kiteistä kiinteää ainetta. Yhdiste liukenee hyvin veteen ja paremmin viileään ja lämpimiin kuin kuumaan veteen. Maksimiliukoisuus on noin 31-asteiseen veteen. Kidevedettömän mangaanisulfaatin lisäksi yhdisteestä tunnetaan lukuisia kidevedellisiä muotoja kuten monohydraatti (MnSO4·H2O), dihydraatti (MnSO4·2H2O), tetrahydraatti (MnSO4·4H2O), pentahydraatti (MnSO4·5H2O) ja heptahydraatti (MnSO4·7H2O), jotka ovat väriltään vaaleanpunaisia. Mangaanisulfaatin hydraateista kidevesi poistuu kuumentamalla. Mangaanisulfaatti muodostaa alkalimetallisulfaattien kanssa kaksoissuoloja.

## Valmistus ja käyttö
Mangaanisulfaattia valmistetaan teollisesti pääasiallisesti liuottamalla mangaanioksidia tai mangaanikarbonaattia rikkihappoon. Myös Mangaanidioksidista voidaan valmistaa mangaanisulfaattia liuottamalla sitä rikkihappoon pelkistimen, kuten hiilen läsnä ollessa. Mangaanisulfaattia muodostuu sivutuotteena hapetettaessa orgaanisia yhdisteitä mangaanidioksidilla rikkihappoisella liuoksella esimerkiksi hydrokinonin valmistuksen yhteydessä.  
:MnO + H2SO4 → MnSO4 + H2O

Mangaanisulfaatti on yksi teollisesti ja taloudellisesti merkittävimmistä mangaaniyhdisteistä. Siitä voidaan valmistaa metallista mangaania elektrolyyttisesti ja sitä voidaan käyttää lähes kaikkiean mangaaniyhdisteiden valmistuksen lähtöaineena. Siitä valmistettavia yhdisteitä ovat muun muassa mangaanidioksidi, mangaanikarbonaatti, manebi ja eräät väriaineet. Yhdistettä käytetään myös lasin värjäämiseen violetiksi, lannoitteissa, eläinten rehuissa hivenaineena ja hivenainevalmisteissa.

## Lähteet

## Aiheesta muualla
*
Harmaapääsurukki

**Harmaapääsurukki** (*Schiffornis major*) eli aiemmalta nimeltään **harmaapäätanssija** on tityrojen heimoon kuuluva varpuslintu.

## Levinneisyys
Harmaapääsurukkia tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Harmaapääsurukin elinympäristöä ovat metsät. Lintu on yleisväritykseltään punaruskea.

## Lähteet
Rastassurukki

**Rastassurukki** (*Schiffornis turdina*) eli aiemmalta nimeltään **rastastanssija** on tityrojen heimoon kuuluva varpuslintu.

## Levinneisyys
Rastassurukkia tavataan laajalla alueella Meksikon eteläosista Brasilian keskiosiin ja Boliviaan. Lisäksi sitä esiintyy erillään Brasilian itäosissa. Lajin kannaksi arvioidaan 500&nbsp;000 – 4&nbsp;999&nbsp;999 yksilöä. Se on luokiteltu elinvoimaiseksi. Rastassurukin elinympäristöä ovat kosteat metsät.

## Lähteet
Sakut

**Sakut** eli **sakukanat** (*Penelope*) on hokkojen heimoon kuuluva kanalintusuku. Sakujen sukuun kuuluu BirdLife Suomen mukaan viisitoista lajia.

## Sakuihin kuuluvia lajeja
* Amazoniansaku (*Penelope jacquacu*)
* Andiensaku (*Penelope montagnii*)
* Isosaku (*Penelope purpurascens*)
* Kolumbiansaku (*Penelope perspicax*)
* Partasaku (*Penelope barbata*)
* Perunsaku (*Penelope albipennis*)
* Punanaamiosaku (*Penelope dabbenei*)
* Ruostesaku (*Penelope superciliaris*)
* Ruskovatsasaku (*Penelope ochrogaster*)
* Tummajalkasaku (*Penelope obscura*)
* Valkokulmasaku (*Penelope jacucaca*)
* Valkotöyhtösaku (*Penelope pileata*)
* Viherselkäsaku (*Penelope marail*)
* Viidakkosaku (*Penelope ortoni*)
* Vuorisaku (*Penelope argyrotis*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*UniProt, Taxonomy: Penelope
Yvonne Hak

**Yvonne Hak** (s. 30. kesäkuuta 1986 Alkmaar, Alankomaat) on alankomaalainen juoksija, joka on erikoistunut 800&nbsp;metrille. 

Barcelonan EM-kilpailuissa 2010 Hak sijoittui 800 metrillä alun perin toiseksi ennätysajallaan 1.58,85, mutta hän nousi vuosi 2017 kilpailun voittajaksi kun kilpailun alun perin voittanut Marija Savinova hylättiin dopingin vuoksi.

## Lähteet
Ruostelaulutyranni

**Ruostelaulutyranni** (*Laniocera rufescens*) on tityrojen heimoon kuuluva varpuslintu.

## Levinneisyys
Ruostelaulutyrannia tavataan Meksikon eteläosista Kolumbiaan ja Ecuadoriin. Sen kannaksi arvioidaan 20&nbsp;000–49&nbsp;999 yksilöä. Laji on luokiteltu elinvoimaiseksi.

## Lähteet
Sammalsurukki

**Sammalsurukki** (*Schiffornis virescens*) eli aiemmalta nimeltään **sammaltanssija** on tityrojen heimoon kuuluva varpuslintu.

## Levinneisyys
Sammalsurukkia tavataan Argentiinassa, Brasiliassa ja Paraguayssa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Sammalsurukin elinympäristöä ovat kosteat metsät.

## Lähteet
Henrik VII Luxemburgilainen

**Henrik VII Luxemburgilainen** (noin 1275–1313) oli Pyhän saksalais-roomalaisen keisarikunnan keisari. Hänestä tuli Saksan kuningas vuonna 1308 ja paavi Klemens V kruunasi hänet keisariksi vuonna 1312. Hän hallitsi kuolemaansa asti.

## Hallitsija

Henrik pyrki palauttamaan keisarikuntansa loistokkuuden valtaamalla hajaantuneen Italian. Dante tuki ajatusta ja muun muassa mainitsi hänet *[[Jumalainen näytelmä|Jumalaisen näytelmän]]* *Paratiisi*-osassa. Henrik aloitti retken Italiaan ja kävi sotaa muun muassa Napolin kuningasta Robertia vastaan. Retken aikana hänet kruunattiin keisariksi ja Italian kuninkaaksi. Valloitus jäi kuitenkin kesken ja yhdistetyt alueet hajosivat hänen kuolemansa jälkeen.

## Perhe

Henrik avioitui Tervurenissa 9. heinäkuuta 1292 Brabantin herttuatar Margaretan (1276–1311) kanssa, joka oli Brabantin herttua Johannes I:n (1252/1253–1294) ja Flanderin herttuatar Margaretan vanhin tytär. Heille syntyi kolme lasta:

* Juhana Luxemburgilainen Sokea (1296–1346), avioitui 1310 Böömin kuningas Venceslaus II:n ja Judith (Guta) von Habsburgin tyttären Elisabet Böömiläisen (1292–1330) ja hänestä tuli Böömin kuningas
* Maria (1304–1324) avioitui Ranskan kuningas Kaarle IV:n kanssa
* Beatrix (n. 1306–1319) avioitui Unkarin kuningas Ludvig I Suuren kanssa

## Lähteet
*
Michael Kostka

**Michael ”Mike” Kostka** (s. 28. marraskuuta 1985) on kanadalainen jääkiekkoilija, pelipaikaltaan puolustaja. Hän edustaa NHL-seura Ottawa Senatorsia. Ensimmäiset NHL-ottelunsa hän pelasi Toronto Maple Leafsissa kaudella 2012–2013 ja on sen jälkeen edustanut Chicago Blackhawksia, Tampa Bay Lightningia ja New York Rangersia. Hän nousi NHL:ään ilman varausta yliopistosarjan ja AHL:n kautta. Norfolk Admiralsissa Kostka oli voittamassa AHL:n mestaruutta Calder Cupia 2012.

## Lähteet

## Aiheesta muualla
*
*
* Michael Kostka Twitterissä
Bad Belzig

**Bad Belzig** on kaupunki Brandenburgin osavaltiossa, Saksassa. Se on Potsdam-Mittelmarkin piirikunnan pääkaupunki. Kaupungin asukasluku on 11&nbsp;119 (2012).

## Lähteet

## Aiheesta muualla
Tuhkalaulutyranni

**Tuhkalaulutyranni** (*Laniocera hypopyrra*) on tityrojen heimoon kuuluva varpuslintu.

## Levinneisyys
Tuhkalaulutyrannia tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.

## Lähteet
Raimonds Vilkoits

**Raimonds Vilkoits** (s. 4. lokakuuta 1990 Riika, Latvian SNT, Neuvostoliitto) on latvialainen jääkiekkoilija, joka pelaa Kazakstanin mestaruussarjaa Beibarys Atıraw'ssa. Isokokoinen Vilkoits on pelipaikaltaan keskushyökkääjä.

## Ura
### Seuraura
Vilkoits pelasi ensimmäiset miesten pelinsä 17-vuotiaana SK Riiassa kaudella 2007–2008 Latvian toiseksi korkeimmalla sarjatasolla. Kaudella 2008–2009 hän Valko-Venäjän pääsarjaa Ekstraligaa HK Riika 2000:n joukkueessa. Kaudella 2009–2010 Vilkoits pelasi samaa sarjaa Dinamo-Juniors Riian riveissä. 

Kesäkuussa 2010 Vilkoits siirtyi elokuun loppuun asti kestäneelle try-outille Ruotsin toiseksi korkeimmalla sarjatasolla HockeyAllsvenskanissa pelaavaan Mora IK:hon. Hänen koejaksonsa ei kuitenkaan johtanut sopimukseen, vaan Vilkoits siirtyi kaudeksi 2010–2011 HK Riian joukkueeseen, Venäjän nuorten sarjaan, MHL:ään. Hän nousi joukkueen kapteenistoon ja oli tehoilla 25+23=48 HK Riian paras maalintekijä ja kolmanneksi paras pistemies. Vilkoits pelasi kauden aikana MHL:n tähdistöottelussa. Hän pelasi samalla kaudella myös kolme KHL-ottelua Dinamo Riiassa.

Syyskuussa 2011 Vilkoits siirtyi jälleen try-outille Allsvenskaniin, tällä kertaa IF Troja-Ljungbyn joukkueeseen. Marraskuussa hän palasi kuitenkin HK Riikaan. Kauden 2011–2012 Vilkoits siirtyi pelaamaan Ekstraligaa latvialaiseen HK Liepājas Metalurgsiin. Elokuun 2012 ajan hän pelasi try-outilla Saksan DEL-liigan Hannover Scorpionsissa, jonne Vilkoits ei saanut sopimusta. Lokakuussa Vilkoits palasi taas Ekstraligaan ja siirtyi H’K Šah’tsjor Salihorskin riveihin. Hän pelasi joukkueessa vain viisi ottelua, kunnes Vilkoits siirtyi joulukuussa Slovakian Extraligassa pelaavaan MHC Martiniin loppukauden 2012–2013 kattaneella sopimuksella.

Kaudeksi 2013–2014 Vilkoits siirtyi vuoden mittaisella sopimuksella Mestis-joukkue Jokipoikiin. Kaudella 2014–2015 hän jatkoi uraansa Kazakstanin mestaruussarjan Beibarys Atıraw'ssa. Vilkoitsilla oli kevään 2015 pudotuspeleissä joukkueen paras teholukema (+4).

### Maajoukkueura
Vilkoits pelasi alle 20-vuotiaiden MM-kilpailuissa vuonna 2010, jolloin hän toimi Latvian varakapteenina. Joukkue putosi turnauksen päätteeksi kuitenkin seuraavaksi vuodeksi I-divisioonaan. Vilkoits pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon hopeaa.

Latvian A-maajoukkueessa Vilkoits on pelannut kuusi ottelua ilman tehopisteitä.

## Tilastot

## Lähteet
*
*

### Viitteet
Kozjatyn

**Kozjatyn** () on kaupunki Vinnytsjan alueella Ukrainassa. Se on 150&nbsp;km Kiovasta lounaaseen Vinnytsjaan johtavan rautatien varrella. Aluekeskus Vinnytsja on 70&nbsp;km päässä. Kaupungissa on noin 24&nbsp;461 asukasta (2011). 

Ensimmäinen kirjallinen maininta paikkakunnasta on vuodelta 1734, jolloin se oli osa Puolaa. Vuoden 1793 Puolan jaossa paikkakunta joutui Venäjän keisarikunnan puolelle. Asutuksesta tehtiin Kiovan kuvernementin Berdytšivin kihlakuntaan kuulunut kaupunki 7. heinäkuuta 1874, kun Kiovan ja Baltian välinen rautatie syntyi. Kaupungissa on suuri rautatieasema ja rautatiellä on suuri merkitys kaupungin taloudelle. 

Kozjatyn tunnetuimpiin henkilöihin lukeutuun kaupungissa vuonna 1965 syntynyt puuveistostaiteilija Serhiv Karpenko.

## Galleria

Залізничний вокзал P1740495 Козятин.jpg|Rautatieaseman pääsisäänkäynti
File:Kazatin Tower.jpg|Vesitorni
File:Kaz build.jpg|Tyypillinen vanhempi asuinkerrostalo, jossa on kaasuliittymä
File:Kazatin parovoz.jpg|Höyryveturi L-2309 esillä rautatieaseman vieressä
File:Tank Kozyatyn.jpg|Puna-armeijan tankki muistona kaupungin puistossa
File:Market outside.JPG|Kaupungin torielämää kesällä 2007


## Lähteet

## Aiheesta muualla
SV Babelsberg 03

**Sportverein Babelsberg 03 e.V.**, joka yleisemmin tunnetaan nimellä **SV Babelsberg 03** tai lempinimellä "Nulldrei", on saksalainen jalkapalloseura Berliinin metropoliin kuuluvasta Potsdamin kaupungista. 

Seura perustettiin alun perin vuonna 1903 nimellä Sport-Club Jugendkraft 1903. Tämän lisäksi vuonna 1905 lähinnä työväestö perusti Nowawesin taajamaan jalkapallojoukkueen nimeltä *Fußball-Club Fortuna 05*. Vuonna 1938 kansallissosialistien "böömiläisenä" hyljeksimä Nowawes-nimi jätettiin pois käytöstä, ja se huvila-alue Neubabelsberg yhdistettiin Babelsbergiksi, josta tuli jo vuonna 1940 Potsdamin osa. Myös jalkapallojoukkueet kokivat nimenmuutoksia. 

Toisen maailmansodan ajan seura oli tauolla, ja sen päätyttyä itse asiassa Berliinin ja Babelsbergin väliin tuli valtakunnanraja, ja vuonna 1946 sodan jälkiseurauksena kaikki "porvarillinen" yhdistystoiminta kiellettiin epäiltynä nationalistihenkisyydestä, mukaan lukien jalkapallojoukkueet. Babelsbergiin perustettiin DDR:ssa uudelleen vuonna 1948 nimellä BSG Motor Babelsberg jatkamaan SpVgg Potsdam 03:n ennen sotia saavuttamaa asemaa. Nykyisen nimensä seura sai Saksojen yhdistyttyä vuonna 1991.

Nykyisin seuran edustusjoukkue pelaa Regionalligassa, mutta korkeimmillaan seura on ollut 2. Bundesliigassa kausien 2001-2004 ajan.

## Aiheesta muualla
*Seuran kotisivut
Katkolaakasittiäinen

**Katkolaakasittiäinen** (*Onthophagus fracticornis*) on eläinten lannalla elävä kovakuoriaislaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).

## Koko ja ulkonäkö
Katkolaakasittiäisen pää, etuselkä ja raajat ovat mustat ja niissä on pronssinruskea tai kellertävä metallinkiilto. Koiraan päälaelta kasvaa pitkä, kärkeä kohti kapeneva ja kärkiosassaan eteenpäinkaartuva sarvi. Pään sivuilla silmän edessä on terävä kulma. Naaraan etuselän etureuna on tasainen ilman lähilajeille ominaista kyhmyä. Peitinsiipien tyven kilveke puuttuu. Peitinsiivet ovat punaruskeat ja niitä kirjovat epäsäännölliset mustat pilkut. Kuoriainen on muodoltaan pullea ja sen ruumis on noin 5,5&ndash;9,5&nbsp;mm pikä.

Lajin erottaminen typölaakasittiäisestä (*Onthophagus similis*) vaatii huomattavan yksityiskohtaista tarkastelua.

## Levinneisyys
Lajin levinneisyys ulottuu Pohjois-Afrikasta Skandinavian eteläosiin ja idässä Keski-Aasiaan. Suomessa lajista on aikoinaan tehty harvakseltaan havaintoja ympäri maan eteläosia. Viimeisin havainto on kuitenkin vuodelta 1946 eikä lajin katsota enää esiintyvän Suomessa.

## Elinympäristö ja elintavat
Lähisukulaistensa tapaan myös katkolaakasittiäinen on elinympäristönsä suhteen suhteellisen vaatelias ja edellyttää lämmintä elinpaikka. Tyypillinen elinympäristö on laidunnettu rinne, jonka maaperä on hiekkapitoista. Ruotsin Öölannissa sitä tavataan myös alvareilla ja Gotlannissa jopa harvakasvuisissa metsiköissä. Aikuiset kuoriaiset elävät lantakasoissa ja kaivavat niiden alla olevaan maaperään käytäviä, jotka ne täyttävät lannalla ja munivat sinne. Laji suosii etenkin hevosen ja lehmän lantaa, mutta sitä on tavattu myös monien villieläinten jätöksiltä. Kuoriaiset talvehtivat aikuisina ja niitä voi tavata keväästä syksyyn, joskin yksilömäärä on ilmeisesti suurimmillaan elo-syyskuussa.

Suomessa katkolaakasittiäinen on luokiteltu alueellisesti hävinneeksi, Ruotsissa se on silmälläpidettävä. Laidunnuksen väheneminen kuoriaisen elinpaikoilla voi aiheuttaa varjostavan kasvillisuuden muodostumisen ja sitä kautta avointa elinympäristöä vaativan lajin häviämisen.

## Lähteet

## Aiheesta muualla
* The Scarabs of the Levant
Bruno Kölniläinen

**Bruno Kölniläinen**, myös **Pyhä Bruno Kölniläinen** (noin 1030 – 6.lokakuuta 1101) oli Kartusiaanien sääntökunnan perustaja ja katolisen kirkon pyhimys. Hän on Calabrian ja Saksan suojeluspyhimys. Hänet kuvataan usein pääkallon, ristin tai kirjan kanssa.

Bruno toimi opettajana Reimsissä, jossa hänen oppilaanaan oli muun muassa tuleva paavi Urbanus II, jonka neuvonantajana hän myöhemmin toimi. Oltuaan Reimsin hiippakunnan kanslerina hän perusti Kartusiaanien sääntökunnan. Hänelle myös tarjottiin Calabrian arkkipiispan paikkaa, mutta hän kieltäytyi.

Kuolemansa jälkeen hänet haudattiin pienen Santa Marian erakkomajan hautausmaalle, josta hänen luunsa löydettiin 1513. Häntä ei varsinaisesti kanonisoitu koskaan, mutta paavi Gregorius XV sisällytti hänet pyhimyskalenteriin vuonna 1623.

## Lähteet

*
Difenakumi

**Difenakumi** on erittäin myrkyllinen 4-hydroksikumariini K-vitamiinin antagonisti antikoagulanttina toimiva myrkky. Sitä käytetään hiirien ja rottien torjuntaan.

## Hoito ihmisillä
Antikoagulanttina difenakumi aiheuttaa ulkoisia ja sisäisiä verenvuotoja, jotka ilmenevät aikaisintaan 12–24 tunnin kuluttua nauttimisesta. Vasta-aineena annetaan K<sub>1</sub> -vitamiinia. Hoito voi kestää viikkoja. 

## Lähteet

## Aiheesta muualla
*Kyoto Encyclopedia of Genes and Genomes (KEGG): Difenacoum 
*Toxin and Toxin Target Database (T3DB): Difenacoum  
*ChemBlink: Difenacoum
FS Surcouf (1929)

**Surcouf** oli Ranskan laivaston sukellusvene toisessa maailmansodassa. Se oli aikansa suurin sukellusvene, kunnes keisarillisen Japanin laivaston sukellusvene *[[I-400]]* laskettiin vesille 18. tammikuuta 1943.

## Valmistus
Aluksen suunnitelmat vahvisti Ranskan laivastonsuunnitteluosaston () sukellusvenetoimiston () johtaja Léon Roquebert. Laivastoministeri Georges Leygues esitteli suunnitelman Q5 laivastoesikunnalle, joka hyväksyi suunnitelman 17. heinäkuuta 1926. Aluksen hankinta sisällytettiin vuoden 1926 laivasto-ohjelmaan ja se tilattiin 31. joulukuuta 1926 Cherbourgin telakalta. Se laskettiin vesille 18. lokakuuta 1929 ja alus otettiin palvelukseen toukokuussa 1934.

## Palvelus
Alus oli Cherbourgissa, kun Saksa hyökkäsi Ranskaan toukokuussa 1940. Alus purjehti Brestiin ja myöhemmin pakeni edelleen Plymouthiin. Britit valtasivat aluksen Operaatio Catapultissa 3. heinäkuuta 1940. Valtauksen aikana kaksi Royal Navyn upseeria ja yksi merimies sekä ranskalainen mekaanikko Yves Daniel saivat surmansa miehistön noustua vastarintaan. Alus siirrettiin elokuussa 1940 Vapaan Ranskan laivastolle. Alus osallistui muun muassa St. Pierre-Miquelonin valtaukseen. Se upposi 18. helmikuuta 1942 ollessaan matkalla Panaman kanavan kautta Tahitille, kun amerikkalainen rahtialus SS *Thompson Lykes* törmäsi siihen pimeydessä. Aluksen uppoaminen vahvistettiin Lontoossa 18. huhtikuuta 1942.

## Lähteet
*
*

### Viitteet
Emigrantti (maalaus)

**Emigrantti** on Helene Schjerfbeckin maalaus vuodelta 1918. Sen mallina on Villa Gyllenbergin taidemuseon pääopas Sue Cedercreutz-Suhosen selvitystyön perusteella ollut venäläinen kreivitär Marina de Heyden eli Marina Tšitšagov. Teos oli esillä Schjerfbeckin 150-vuotisjuhlanäyttelyssä Ateneumin taidemuseossa 2012, mutta silloin ei ollut tiedossa, kuka teoksen mallina on ollut, ja myös vuodeksi oli merkitty väärä vuosi 1917.

Marina de Heyden oli aikansa kohukaunotar, joka avioitui kreivi Arvid Manteuffelin kanssa, mutta oli jo siinä vaiheessa rakastunut Nikolai Sumarakov-Elstoniin, joka kuului Jusupovin sukuun. Manteuffel surmasi Sumarakov-Elstonin kaksintaistelussa. Sureva Marina oli jonkin aikaa toipumassa Suomessa Hyvinkäällä, kunnes lähti taas kiertämään Eurooppaa. Hän oli jälleen 1917–1918 Hyvinkäällä, ja silloin hän pyysi Schjerfbeckiä maalaamaan hänestä muotokuvan. Hän ei kuitenkaan noutanut kuvaa, vaan se jäi Schjerfbeckille.  

Maalaus oli esillä 1920 Taidesalongin kevätnäyttelyssä nimellä *Emigrantti*, mutta esimerkiksi Einar Reuterin teosluettelossa se on ajoitettu vuoteen 1917, ja lisäksi luettelossa on toinen maalaus, *Portträtt, Fru Marina Tschitsjakov* vuodelta 1918, jonka on aiemmin luultu olevan kadoksissa. Cedercreutz-Suhosen mukaan ne ovat kuitenkin sama maalaus.

Muistelmissaan *Rubiinit ennustavat onnettomuutta* Marina de Heyden kertoo oleskelustaan Hyvinkäällä mutta ei mainitse Schjerfbeckiä. 

## Lähteet
Brasiliankirjokotinga

**Brasiliankirjokotinga** (*Iodopleura pipra*) on tityrojen heimoon kuuluva varpuslintu.

Brasiliankirjokotinga on päästään, selästään ja siivistään harmaa. Kurkussa ja rinnan keskellä punaruskeaa. Koiraan kyljissä on violettia.

## Levinneisyys
Brasiliankirjokotingaa tavataan Brasilian kaakkoisosissa, ja sen kannaksi arvioitiin vuonna 2014 alle 2&nbsp;500 sukukypsää yksilöä. Laji on luokiteltu erittäin uhanalaiseksi, koska se on vähenemässä elinympäristöjen tuhoutumisen takia ja sen jokainen osapopulaatio on alle 250 sukukypsän yksilön kokoinen.

## Elinympäristö
Brasiliankirjokotinga elää rannikkoalueiden, alankojen ja esivuoristojen metsissä, ja voi tulla toimeen myös luonnontilattomissa metsissä. Linnun ravintoa ovat mistelin marjat ja hyönteiset. 

## Lähteet
SSV Jahn Regensburg

**Sport- und Schwimmverein Jahn Regensburg e. V.**, joka yleisemmin tunnetaan nimellä **SSV Jahn Regensburg**, on saksalainen jalkapalloseura Regensburgin kaupungista. Seura perustettiin alun perin vuonna 1907 Turnerbund Regensburgin alaisuudessa.

SSV Jahn Regensburg pelaa kaudella 2021–2022 Saksan toiseksi korkeimmalla sarjatasolla 2. Bundesliigassa. Se on pelannut tällä tasolla aiemmin kaudella 2003–2004 ja kaudella 2012–2013, ja vuonna 2017 se nousi uudelleen 2. Bundesliigaan.
Imru’l-Qais

**Imru’l-Qais** () (k. noin 540) oli esi-islamilainen arabiankielinen runoilija ja arabiankielisen runouden perustaja. Hän on kokoelmaan *[[Mu’allaqat]]* sisältyvistä runoilijoista tunnetuin.

Tarun mukaan hän oli isänsä, kuninkaan, nuorin poika ja alkoi runoilemisen jo nuorena. Isä ei kuitenkaan arvostanut runoja eikä pitänyt niitä sopivina kuninkaan pojalle. Isä ei myöskään pitänyt hänen elämäntyylistään, johon sisältyi naisia ja juopottelua, ja siksi karkotti hänet valtakunnastaan.

Siihen aikaan arabian kielessä ei vielä ollut vakiintunutta kirjoitusjärjestelmää ja tiedot säilyvät suullisina. Tiedot hänen elästään on koottu myöhemmistä kirjoituksista, jotka on tehty näiden suullisten tarinoiden ja hänen runojensa perusteella. Tietoja on verrattu muinaisten Persian ja Bysantin valtakunnan merkittäviin historiallisiin tapahtumiin, ja niistä on koottu kuva hänen elämästään.

## Lähteet

## Aiheesta muualla
* 
* 
*
Type 74 (panssarivaunu)

**Type 74** ( *nana-yon-shiki-sensha*) oli Mitsubishi Heavy Industries valmistama  Japanin itsepuolustusvoimien taistelupanssarivaunu, jonka tuotanto alkoi 1974 pienimuotoisesti. Tuotantosarjat muodostuivat pieniksi, mikä kasvatti vaunuyksilön kappalehintaa. Vaunualusta toimi myöhempänä myös Type 87:n runkona.

Type 74:n panssarivaunuissa oli suojaus kemiallisia, biologisia ja ydinaseita vastaan. Varustukseen sisältyivät myös laser-etäisyysmittari ja tietokoneohjattu tulenosoitus. Vaunu suunniteltiin Japanin vuoristoisiin olosuhteisiin, joten siinä oli hydropneumaattinen jousitusjärjestelmä, jolla voitiin vakauttaa vaunua ammuntatilanteessa ja laajentaa korotuskulmia.

Vaunussa oli kolmen hengen miehistö, johtaja, ajaja sekä ampuja. Pääaseena oli 105&nbsp;mm kanuuna, jota täydensivät 7,62&nbsp;mm vaunukonekivääri, 12,7&nbsp;mm ilmatorjuntakonekivääri ja 2x3 suojasavunheitintä. V-10 dieselmoottori antoi 720 hv tehon (536&nbsp;kW).

## Lähteet
*Trewhitt, Philip: *Panssarivaunut ja panssaroidut ajoneuvot*, Karisto Oy, Hämeenlinna, 2009, suom. Petri Kortesuo  (s. 92)

### Viitteet

## Aiheesta muualla

*http://www.militaryfactory.com/armor/detail.asp?armor_id=95 (Luettu 5.10.2013)
*http://www.army-guide.com/eng/product1807.html (Luettu 5.10.2013)
*http://www.military-today.com/tanks/type_74.htm  (Luettu 5.10.2013)
Luckenwalde

**Luckenwalde** on kaupunki Brandenburgin osavaltiossa, Saksassa. Se on Teltow-Flämingin piirikunnan pääkaupunki. Kaupungin väkiluku on 20&nbsp;154 (2012).

## Lähteet

## Aiheesta muualla
Hannaleena Hauru

**Hannaleena Hauru** (s. 10. huhtikuuta 1983 Hyvinkää, Suomi) on suomalainen elokuvakäsikirjoittaja, elokuvaohjaaja ja tuottaja.

Hannaleena Hauru on valmistunut medianomiksi Tampereen ammattikorkeakoulun Taiteen ja viestinnän osastolta, 2007 ja taiteen maisteriksi Aalto-yliopiston Taideteollisen korkeakoulun elokuvataiteen laitokselta 2011. Hän opiskelee dramaturgian tutkimusta puoliksi saksalaisessa Goethe Universitätissa ja puoliksi Suomessa Taideyliopistossa. 

Hauru on ohjannut lyhytelokuvat *Jos kaadun* (2007), *Älä kuiskaa ystävän suuhun* (2010), *Säälistäjät* (2014) ja *Metatitanic* (2018) sekä kolme pitkää elokuvaa: *[[Lauri Mäntyvaaran tuuheet ripset]]* (2017), *[[Fucking with Nobody]]* (2020) ja *[[Parvet]]* (2024). *Parvet* keräsi ensi-iltaviikonloppunaan 13 teatterissa vain 88 katsojaa.

Lyhytelokuva *Jos kaadun* on palkittu muun muassa Uppsalan lyhytelokuvajuhlien Grand Prix'llä 2008 ja Oberhausenin elokuvajuhlien Cinema Juryn palkinnolla 2008. 

*[[Fucking with Nobody]]* sai kuusi Jussi-ehdokkuutta mukaan lukien parhaan elokuvan, parhaan ohjauksen ja parhaan käsikirjoituksen Jussi-ehdokkuuden. Lasse Poser palkittiin elokuvasta parhaan sivuosan Jussilla.

Hauru on International Random Film Festivalin ja Helsingin elokuva-akatemian perustajajäsen. Hauru on toiminut myös opettajana Tampereen ammattikorkeakoulussa.

## Lähteet

## Aiheesta muualla
* 
* 
* Haurun haastattelu Hufvudstadsbladetissa 2011
Prenzlau

**Prenzlau** on kaupunki Brandenburgin osavaltiossa, Saksassa. Se on Uckermarkin piirikunnan pääkaupunki. Kaupungin asukasluku on 19&nbsp;045 (2012). Kaupungin läpi virtaa Ueckerjoki.

## Lähteet

## Aiheesta muualla
Guayanankirjokotinga

**Guayanankirjokotinga** (*Iodopleura fusca*) on tityrojen heimoon kuuluva varpuslintu.

## Levinneisyys
Guayanankirjokotingaa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. Lajin elinympäristöä ovat kosteat metsät ja niiden reunamaat. Väriltään guayanankirjokotinga on tumma.

## Lähteet
Kirjokotinga

**Kirjokotinga** (*Iodopleura isabellae*) on tityrojen heimoon kuuluva varpuslintu.

## Levinneisyys
Kirjokotingaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Kirjokotingan ei uskota olevan vaarassa, ja se on luokiteltu elinvoimaiseksi.

## Lähteet
Salzwedel

**Salzwedel** on kaupunki Saksi-Anhaltin osavaltiossa, Saksassa. Se on Altmarkkreis Salzwedelin piirikunnan pääkaupunki. Kaupungin asukasluku on 24&nbsp;588 (2012).

## Lähteet

## Aiheesta muualla
Altmarkkreis Salzwedel

**Altmarkkreis Salzwedel** on piirikunta Saksi-Anhaltin osavaltiossa, Saksassa. Piirikunnan aluehallinto sijaitsee Salzwedelin kaupungissa.

Piirikunnan naapurit ovat lännestä myötäpäivään lueteltuna Ala-Saksin osavaltiossa Gifhornin, Uelzenin ja Lüchow-Dannenberg piirikunnat, sekä Saksi-Anhaltin osavaltiossa Stendalin ja Börden piirikunnat.

## Geologia
Altmarkkreis Salzwedel sijaitsee Saksi-Anhaltin osavaltion luoteisosassa. Se muodostaa piirikunnan itäpuolella olevan Stendalin piirikunnan kanssa historiallisen Altmarkin alueen. Piirikunta on jokien halkomaa maaseutualuetta, jossa on peltoja, niittyjä ja metsiä. Piirikunnan alueella oleva Arendsee on Saksi-Anhaltin syvin järvi. Pinnanmuodoltaan Altmarkkreis Salzwedel on tasaista, ja sen korkein kohta on 160 metriä korkea Hellberge.

## Vaakuna
Altmarkkreis Salzwedelin piirikunta muodostettiin vuonna 1994 kolmesta vanhasta piiristä: Gardelegen (*Kreis Gardelegen*), Klötze (*Kreis Klötze*) ja Salzwedel (*Kreis Salzwedel*), sekä lisäksi osa Osterburgin piiriä (*Kreis Osterburg*). Vasemmalla oleva punainen kotka on peruja Brandenburgin markkreivikunnan vaakunasta, johon koko Altmark on aikanaan kuulunut. Sininen leijona kuvastaa Braunschweig-Lüneburgin herttuakuntaa, johon Klötzen piiri on kuulunut. Kultainen risti on otettu Brandenburgin markkreivikunnan perustajan Albrekt Karhun kilvestä.

## Kunnat
Piirikuntaan kuuluu 13 kuntaa.
*Apenburg-Winterfeld
*Arendsee (kaupunki)
*Beetzendorf
*Dähre
*Diesdorf
*Gardelegen (hansakaupunki)
*Jübar
*Kalbe (kaupunki)
*Klötze (kaupunki)
*Kuhfelde
*Rohrberg
*Salzwedel (hansakaupunki)
*Wallstawe

## Lähteet

## Aiheesta muualla

* Piirikunnan verkkosivut altmarkkreis-salzwedel.de
Asko Kekkonen

**Asko Ilmari Kekkonen** (19. lokakuuta 1941 Tampere – 18. helmikuuta 1996) oli suomalainen graafinen suunnittelija. Hän oli yksi palkituimmista mainonnan ja yritysgrafiikan tekijöistä Suomessa.

Kekkonen valmistui Mainosgraafikkojen koulusta 1964. Hän toimi Hankkijan somistamon päällikkönä 1962–1967, Yhdyspankin mainososaston suunnittelijana 1967–1971 ja mainostoimisto Valotornin art directorina, kunnes 1972 perusti oman Pähkinänsärkijät-mainostoimiston. Vuotta myöhemmin Pähkinänsärkijöistä tuli tuotantohyödykemainontaan erikoistunut Anderson & Lembke Oy, josta kehittyi 1980-luvun ylivoimaisesti palkituin suomalaistoimisto.

Vuonna 1984 Kekkonen oli mukana perustamassa Anderson & Lembken sisaryritykseksi yritysgrafiikkaan erikoistunutta muotoilutoimistoa Alform Oy:tä, jonka muina suunnittelijoina toimivat muun muassa Esa Ojala ja Marianne Olanterä. Kekkosen kuoleman 1996 jälkeen Alform liitettiin Markkinointi Viherjuureen 1997 ja yhdistettiin Viherjuuren Ilme -designtoimistoon 1998.

Asko Kekkonen tuli tunnetuksi töidensä poikkeuksellisen harkitusta viimeistelystä ja tyylikkyydestä. Toimittaja Sirkku Nyström muistelee blogissaan Asko Kekkosta:”Asko opetti minulle paljon visuaalisesta yksinkertaisuudesta. Hän oli myös niitä ihmisiä, jolla oli terve itsetunto ja joka tiesi oman osaamisensa arvon. Askon lempikäsitteitä oli ’visuaalinen roska’. Ymmärsin, että se oli kaikkea sitä, mikä oli turhaa. Oli turhaa koreilua, turhaa tilan täyttöä ja ennen kaikkea huonoa makua.”

Kollega Erkki Ruuhinen kuvaa Asko Kekkosta sivistyneeksi ja työlleen omistautuneeksi graafiseksi muotoilijaksi, jolla oli hyvä maku, korkealuokkainen näkemys ja perusteellinen työtapa.

Asko Kekkosen tunnetuimpiin töihin kuuluvat säästöpankkien vuonna 1970 käyttöön ottama Hannun rahapuu -tunnus, M. Järvi Oy:n Carlake-autokemikaalisarjan vuonna 1972 alkanut ja yhä käytössä oleva selkeä ja tunnistettava graafinen linja sekä palvelulatomo Typostudion markkinointiviestintä 1970–1980-luvuilla.

Kekkonen sai taideteollisuuden valtionpalkinnon vuonna 1982. Grafia ry valitsi hänet Vuoden graafikoksi 1987 ja palkitsi hänet kaikkien aikojen ensimmäisellä Platinahuippu-palkinnolla Vuoden huiput 1984 -kilpailussa. Vuonna 1993 Kekkonen sai Björn Landström -palkinnon. Yksittäisistä töistä Kekkonen palkittiin muun muassa New Yorkin TV & Film Festivals -kilpailussa, seitsemällä kultajyvällä Suomen Markkinointiliitto ry:n ilmoituskilpailuissa 1972–1980 ja kolmella kultahuipulla Vuoden huipuissa.

Asko Kekkonen toimi 1970-luvun alkupuolella Nordiska Tecknare -järjestön Suomen komitean jäsenenä. Graafiset Muotoilijat ry:n jäseneksi hänet kutsuttiin 1974 ja Typograafikkojen Klubin jäseneksi 1981.

## Lähteet

## Aiheesta muualla
*Asko Kekkosen suunnittelema Carlake-televisiomainos vuodelta 1983, ohjaus Paul Brück
K. J. G. Sirelius

**Klemens Johan Gabriel Sirelius** (27. kesäkuuta 1818 Kaavi – 23. heinäkuuta 1888 Mikkeli) oli Suomen Lähetysseuran ensimmäinen lähetysjohtaja vuosina 1872–1876. Hänen aikanaan Lähetysseuran toimintaa organisoitiin ja ensimmäiset lähetyssaarnaajat lähetettiin Ambomaalle. Uransa viimeisinä vuosina Sirelius toimi Mikkelin kirkkoherrana.

## Tausta
Klemens Sireliuksen isä oli Nilsiän kappalainen Arvid Johan Sirelius (1782–1838). Hän kävi koulunsa Kuopiossa ja Porvoossa, ja hänestä tuli ylioppilas Helsingissä vuonna 1838.

Sirelius vihittiin papiksi Porvoon hiippakunnassa 19. toukokuuta 1847, ja pian tämän jälkeen hän suoritti filosofian maisterin tutkinnon. Seuraavaksi hän toimi pappina Sortavalassa, Kronstadtissa ja Pietarissa. Helsingin virolais-lättiläisen sotilasseurakunnan saarnaajana hän oli vuosina 1856–1865 ja palasi virkaan vuonna 1871.

## Toiminta Suomen Lähetysseurassa
Sirelius valittiin Suomen Lähetysseuran sihteeriksi seuran perustamisvaiheessa vuonna 1859. Helsingin lähetyskoulun opettajana hän toimi vuodesta 1862 alkaen, ja vuosina 1864–1872 hän toimi Lähetysseuran ensimmäisenä lähetysjohtajana. Sireliuksen aikana Suomen Lähetysseura organisoitiin: lähetyskoulu perustettiin ja ensimmäiset lähetyssaarnaajat lähetettiin Ambomaalle. Nämä saapuivat 9. heinäkuuta 1870 Omandongo-nimiseen paikkaan, josta tuli Lähetysseuran ensimmäinen lähetysasema.

1870-luvun puolivälissä Sirelius oli saanut Lähetysseuran toiminnan vakiinnutettua. Hän ei ollut enää kuitenkaan yhtä vireä ja työkykyinen kuin nuorempana, ja hänen kasvanut perheensä tarvitsi parempia tuloja kuin lähetysjohtajan tehtävässä oli mahdollista saada. Niinpä Sirelius katsoi voivansa jäädä syrjään lähetysjohtajan toimesta. Hänen seuraajakseen tuli C. G. Tötterman, joka toimi lähetysjohtajan tehtävässä vuosina 1877–1895.

## Suomen Lähetysseuran jälkeen
Sirelius nimitettiin Mikkelin kirkkoherraksi 20. elokuuta 1875, mutta hän astui virkaan vasta 1. toukokuuta 1877. Sotarovastin arvon Sirelius sai 1865, ja lääninrovastina hän palveli vuodesta 1879 alkaen. Sirelius kuoli Mikkelissä heinäkuussa 1888.

## Yksityiselämä
Sirelius oli naimisissa kahdesti. Ensimmäisen avioliittonsa hän solmi Ines Sofia Waenerbergin kanssa vuonna 1863. Puoliso kuitenkin kuoli jo vuonna 1866. Toisen kerran hänet vihittiin avioliittoon vuonna 1870 Hilda Johanna Bergholmin (k. 1906) kanssa. Sireliuksella oli kummastakin avioliitosta yksi poika. Vanhempi poika oli myöhemmin ylikamreerina toiminut Karl Johannes Sirelius (1864–1937), ja nuorempi poika Arne Gabriel Sirelius (1876–1925) toimi myöhemmin kaupungininsinöörinä Kotkassa, Kuopiossa ja Hangossa.

## Lähteet
*
*
*
*

### Viitteet
Lohikoski (täsmennyssivu)

**Lohikoski** voi tarkoittaa seuraavia asioita:

* Lohikoski, Jyväskylän kaupunginosa
* Lohikoski, kulmakunta Leivonmäellä Joutsassa
* Lohikoski, kulmakunta Kankaanpäässä
* Lohikoski, kulmakunta Sulkavalla
* Lohikosken kirkko (Jyväskylä), kirkko Jyväskylässä
* Lohikosken kirkko, kirkko Sulkavalla
## Sukunimi
* Aino Lohikoski (1898–1981), näyttelijä
* Armand Lohikoski  (1912–2005), elokuvaohjaaja
* Juhani Lohikoski (s. 1972), Siikaranta-opiston rehtori
* Martti Lohikoski (1912–2002), Helsingin konservatorion rehtori, musiikkipedagogi, kuoronjohtaja ja laulaja
* Pia Lohikoski (s. 1977), vasemmistoliittolainen poliitikko, kansanedustaja ja kansalaisaktivisti
* Tuija Halonen-Lohikoski (1926–2009), näyttelijä
Liberty X

**Liberty X** (alun perin **Liberty**) on englantilais-irlantilainen popyhtye, jonka jäseniä ovat Michelle Heaton, Tony Lundon, Kevin Simm, Jessica Taylor ja Kelli Young.

Yhtyeen perustajat olivat viisi *[[Popstars]]*-finalistia, jotka eivät päässet voittajista koottuun Hear'Say-yhtyeeseen. Liberty X kuitenkin julkaisi kymmenen peräkkäistä UK top 20 -singleä ja pääsi singlelistoille ulkomaillakin ollen siten kaupallisesti menestyneempi kuin Hear'Say. Yhtyeen debyyttialbumi *[[Thinking It Over]]* julkaistiin 27. toukokuuta 2002. Sillä oli heidän menestyksekkäin singlensä ”Just a Little”, joka voitti BRIT Awardsissa parhaan singlen kategorian ja oli Englannissa 2000-luvun ensimmäisen vuosikymmenen viidenneksi soitetuin kappale radiossa. Seuraava studioalbumi oli lokakuussa 2003 julkaistu  *[[Being Somebody]]*, jonka tunnetuin single oli Richard X:n tuottama ”Being Nobody”. Levyn myynti jäi kuitenkin vaatimattomaksi ja sen julkaisun jälkeen yhtye vaihtoi levy-yhtiötä ja piti taukoa. Loppuvuodesta 2005 yhtye julkaisi viimeisimmän eli kolmannen studioalbuminsa *[[X (Liberty X:n albumi)|X]]*, joka jäi brittilistalla sijalle 27 myyden vain 10&nbsp;000 kappaletta. Vuonna 2007 yhtye ilmoitti hajoamisestaan.

Lokakuussa 2012 ITV julkisti tiedon, jonka mukaan Liberty X ja viisi muuta saman aikakauden popyhtyettä – B*Witched, Honeyz, 911, Five ja Atomic Kitten – koottaisiin uudestaan ITV2:n sarjaa *The Big Reunion* varten. Televisiosarjaa seuranneen konsertin suosion takia Liberty X lähti vielä Englannin-kiertueelle, mutta 29. toukokuuta 2013 Heaton sanoi yhtyeen lopettavan jälleen kiertueen jälkeen, eli joulukuussa 2013.

## Diskografia

* *[[Thinking It Over]]* (2002)
* *[[Being Somebody]]* (2003)
* *[[X (Liberty X:n albumi)|X]]* (2005)

## Lähteet
Niks ja naks (kappale)

"**Niks ja naks**" on Stigin kappale hänen neljänneltä samannimiseltä studioalbumiltaan. Sen julkaisi The Fried Music digitaalisesti ladattavana singlenä 4. lokakuuta 2013. Stig kilpaili kappaleellaan vuoden 2013 Syksyn sävel -kilpailussa. Stig on sanoittanut kappaleen yhdessä Paula Vesalan kanssa ja sen ovat säveltäneet Stig, Etelän-Matti ja DJPP. "Niks ja naks" nousi parhaimmillaan 21. sijalle Suomen virallisella latauslistalla.

## Kappaleet
#

## Listasijoitukset

## Lähteet
The Judy Garland Story

**The Judy Garland Story** (25 Phonographic Memories) on kokoelma-albumi yhdysvaltalaisen näyttelijän ja laulajan Judy Garlandin äänilevytuotannosta vuodesta 1939 1960-luvulla.

Albumi on julkaistu vuonna 1989 ja sen on tuottanut italialainen levy-yhtiö Deja Vu Records. Kyseessä on "dejavu® reference edition". Albumilla on kronologinen tiivistelmä Garlandin urasta. Tekstitys on englanninkielinen.

## Kappaleet

; A-puoli

# Over the Rainbow  (E. Y. Harberg, H. Arlen)  – 2:39 (1939)
# Rock a Bye Your Baby with a Dixie Melody  (D. R.)  – 2:56 (1940)
# Johnny One Note  (Rodgers, Hart)  – 2:12 (1948)
# Get Happy!  (Arlen, Koehler)  – 2:22 (1949)
# Alexander’s Ragtime Band  (Irving Berlin)  – 1:56 (1956)
# Give My Regards to Broadway  (G. Cohen)  – 1:51 (1956)
# They Can’t Take That Away from Me  (Gershwin)  – 2:20 (1958)
# When You’re Smiling  (Fisher, Goodwin)  – 3:10 (1964)
# Just in Time  (Styne, Green)  – 3:18 (1966)
# Stormy Weather  (Arlen, Koehler)  – 4:59
# Ol’ Man River  (J. Kern, Hammerstein)  – 3:13
# As Long As He Needs Me  (L. Bart)  – 3:55

; B-puoli

# Moon River  (J. Mercer, H. Mancini)  – 3:38
# Almost Like Being in Love  (F. Loewe, Lerner)  – 3:12
# San Francisco  (Kaper, Jurmann)  – 3:18
# Smile  (Chaplin, Turner, Parson)  – 3:25
# Fly Me to the Moon  (B. Howard)  – 3:34
# More  (Newell, R. Ortolani)  – 2:49
# I’ve Got My Love to Keep Me Warm  (Irving Berlin)  – 1:38
# The Nearness of You  (E. Carmichael, N. Washington)  – 2:53
# Hey Look Over Me  (Coleman, Leigh)  – 2:02
# After You’ve Gone  (H. Creamer, Turner, Clayton)  – 2:18
# You Made Me Love You  (James V. Monaco, Mac Carty) 
# For Me and My Gal  (Mills, Sterling)  
# The Trolley Song  (Martin, Blane)  – 5:37

## Lähteet

* MC *The Judy Garland Story* (Deja Vu Records DVRE MC07) 1989
Anhalt-Bitterfeld

**Anhalt-Bitterfeld** on piirikunta Saksi-Anhaltin osavaltiossa, Saksassa. Piirikunnan pinta-ala on noin 1&nbsp;452 neliökilometriä ja asukasluku 170&nbsp;827 (2012). Sen pääkaupunki on Köthen (Anhalt). Piirikunta perustettiin vuonna 2007 yhdistämällä entiset Bitterfeldin ja Köthenin piirikunnat, sekä osa Anhalt-Zerbstin piirikunnasta.

## Lähteet

## Aiheesta muualla

* Piirikunnan verkkosivut anhalt-bitterfeld.de
Börde

**Börde** on piirikunta Saksi-Anhaltin osavaltiossa, Saksassa. Piirikunnan pinta-ala on noin 2&nbsp;366 neliökilometriä ja asukasluku 175&nbsp;198 (2012). Sen pääkaupunki on Haldensleben. Piirikunta luotiin 2007 yhdistämällä entiset Ohrekreisin ja Bördekreisin piirikunnat. Piirikunnan alueella sijaitsevassa Morslebenissä oli ennen ydinjätteen loppusijoitustoimintaa.

## Lähteet

## Aiheesta muualla
Haldensleben

**Haldensleben** on kaupunki Saksi-Anhaltin osavaltiossa, Saksassa. Se on Börden piirikunnan pääkaupunki. Kaupungin asukasluku on 18&nbsp;452 (2012).

## Lähteet

## Aiheesta muualla
Taschen

**Taschen** on saksalainen taidekirjojen kustantamo, jonka Benedikt Taschen perusti Kölnissä 1980. Yritys sai alkunsa sarjakuvakustantamona nimellä *Taschen Comics*.

Taschenin kirjoissa pääpaino on edullisissa pehmeäkantisissa teoksissa, jotka usein ovat ”tiiliskiven” paksuisia mutta suuren painosmäärän takia silti edullisia. Kustantamon toiminta-ajatuksena on julkaista innovatiivisia, kauniisti muotoiltuja taidekirjoja kohtuullisin hinnoin. Taschenin suosittuja kirjasarjoja ovat Icons sekä Basic Art -taiteilijamonografiat Michelangelosta Norman Rockwelliin. Basic Architecture -sarja sisältää vastaavasti arkkitehtimonografioita. Muita Taschenin kirjoissaan esittelemiä visuaalisen taiteen lajeja ovat valokuvaus, muoti, mainonta, muotoilu, elokuva ja arkkitehtuuri.

Taschen on tullut tunnetuksi myös tuomalla vähemmän tunnettua taidetta suuren yleisön saataville yleiskirjakauppojen kautta, kuten sukupuolivähemmistöjen taidetta ja muuta ”eroticaa”, jopa pornoa. Kustantamo on julkaissut myös pienpainatteita kuten kalentereita, osoitekirjoja ja postikortteja.

## Jättiteokset keräilijöille
Luodakseen mainetta kustannustoiminnalleen Taschen on julkaissut normaalin tuotantonsa vastapainona myös maailman kustannushistorian kalleimpiin kuuluvia teoksia, kuten 15&nbsp;000 Yhdysvaltain dollaria maksavan 700-sivuisen jättikokoisen keräilyteoksen nyrkkeilijä Muhammad Alista, samanhintaisen järkäleen valokuvaaja Helmut Newtonista ja 4&nbsp;000 dollarin kuvateoksen valokuvaaja Nobuyoshi Arakista. Kuuhun laskeutumisesta tehdyn kookkaan kuvakirjan erikoispainoksen mukana ostaja sai palan Kuusta tuotua kiveä, Muhammad Ali -teoksen mukana Jeff Koonsin tekemän veistoksen.

## Lähteet

* 
* 

## Aiheesta muualla
*Taschenin verkkosivusto
Randan vuorensortuma

**Randan vuorensortuma** oli huhti-toukokuussa 1991 Randassa, Sveitsissä, Wallisin kantonissa tapahtunut luonnonkatastrofi. Sortuma tuhosi rakennuksia ja Vispajoen laakson liikenneyhteyksiä sekä esti Vispajoen juoksun. Kotieläimiä kuoli ja rakennuksia tuhoutui, mutta henkilövahingoilta vältyttiin.

Kolmessa eri sortumassa (18. ja 21. huhtikuuta sekä 9. toukokuuta) irtosi ja valui Weisshornvuoren itäpuoliselta vuorenrinteeltä 1&nbsp;600–2&nbsp;300 metrin korkeudelta noin 33 miljoonaa kuutiometriä kiviä ja murentunutta kalliota alas Mattertalin laaksoon, noin 1&nbsp;400 metrin korkeuteen. Kalliomassat peittivät alleen sekä Vispin ja Zermattin välisen maantien että rautatien. Vispajoen juoksu estyi ja patoutunut vesi kasteli rakennuksia. Sortumien syynä oli kosteuden ja lämpötilan vaihteluiden aiheuttama kallioperän rapautuminen.

Rauta- ja maantie rakennettiin uudelleen kiertämään vyörymäalue 100–200 metrin etäisyydeltä itäpuolelta. Vispan vesiä varten kaivettiin louhealueen läpi kanava.

## Lähteet
*

* 

## Viitteet

## Aiheesta muualla
*
Luettelo Lontoon metron asemista

**[[Lontoon metro]]** on maailman vanhin maanalainen rautatie. Se koostuu 11 linjasta, joilla on yhteensä 270 asemaa. Järjestelmän omistaa Transport for London (TfL). Linjoista noin 55 prosenttia kulkee maan päällä.

## Asemat
Aseman käyttö kertoo, kuinka monta miljoonaa matkustajaa saapui kyseiselle asemalle tai lähti sieltä matkaan vuonna 2013.

## Suunnitellut asemat
Transport for London suunnittelee Metropolitan Linelle jatketta, joka toisi yhteensä neljä uutta asemaa.

## Katso myös
* Luettelo Lontoon metron entisistä ja avaamatta jääneistä asemista
* Luettelo Docklands Light Railwayn asemista

## Lähteet
Randa

**Randa** on kunta Etelä-Sveitsissä, Wallisin kantonissa. Kunnassa on runsaat 400 asukasta. 

## Sijainti
Randan asutus keskittyy Mattertalin laaksoon, jonka pohjalla virtaa Matter Vispa -joki. Laaksoa ympäröivät Alppien korkeimmat, yli neljäkilometriset vuoret kuten Dom (4&nbsp;545 m mpy.), Täschhorn, Nadelhorn ja Weisshorn. Randa koostuu neljästä kylästä: Randa, Lerch, Wildi ja Attermänze.

Mattertalin jyrkät rinteet ja rapautuvat vuoret ovat aiheuttaneet Randassa jatkuvasti vuorensortumia ja maanvyöryjä. Viimeksi vuonna 1991 keväinen vyöry tuhosi rakennuksia ja kulkuväyliä sekä tukki joen. 

## Talous
Randan talous on aikoinaan perustunut maatalouteen, mutta jo 1850-luvun puolesta välistä alkaen matkailu on ollut merkittävä elinkeino rautatien sekä läheisen Zermattin matkailukeskuksen ansiosta. Kunta saa myös merkittävästi verotuloja vesivoimasta.

## Liikenne
Matterhorn Gotthard Bahn -yhtiön Visp–Zermatt-rautatie sekä Visp–Täsch-maantie kulkevat Randan kautta. 

## Lähteet
*
* 

### Viitteet

## Aiheesta muualla